Public procurement notice: Contract Notice
Published: 2020-10-26
Buyer: PIP Közép-Duna Menti Térségfejlesztési Nonprofit Korlátolt Felelősségű Társaság
Country: HU
Contract type: Works
Procedure: Open procedure
CPV classification: 45211000: Construction work for multi-dwelling buildings | 45212221 | 45223300 | 45231300 | 45231400
Submission deadline: 2020-11-23
Award criteria: The most economic tender

Technical requirements: A PIP Nonprofit KFT tulajdonában álló Paks 0336/19 hrsz-ú ingatlanon megvalósításra kerülő háromszintes szállásépületek kivitelezése az alábbiak szerint:
Az épületek modul egységekből (konténer elemekből) kialakított, középfolyosós elrendezésűek. Az épületek főbejáratai, a délkeleti oldal középső részén, szélfogós kialakításúak. A földszinten kap helyet a gépészeti helyiség, az emeleten pedig az elektromos és szerver helyiség. Az összesen 292 fő befogadására alkalmas épületekben 2 ágyas szobák kerülnek kialakításra. Mindkét épületben (A és B), mindhárom szinten 1-1 étkező-teakonyha, az I. és a II. emeleten pedig 1-1 közösségi helyiség épül. Az épületek alatt vasalt sávalapozás készül gerendarácsot alkotva összesen 429,4 m3 beton bedolgozásával. Továbbá el kell készíteni az épületek erős és gyengeáramú rendszereinek, valamint a komplett gépészeti berendezések (hűtés, fűtés, szellőzés) szerelését és beüzemelését is.
Az épületek víziközműveit (víz, szennyvíz, csapadékvíz) terepszint alatt, a városi közműhálózatra, a rendelkezésre álló csatlakozási pontokkal összekötve kell kivitelezni.
A B jelű szállásépülettől északkeletre egy streetball kosárlabdapálya (180,94 m2) és egy kispályás futballpálya (370,43 m2), továbbá egy fitnesz park (158,2 m2) kap helyet.
A sportpályák tömörített vörös salak burkolattal, 8 cm szegélykővel, valamint 2D táblás ponthegesztett kerítéssel körülvéve készülnek. A sportpályák tartozéka 1 db kosárlabda állvány, illetve 2 db kézilabda kapu.
1. A Kivitelező (Kiv.) köteles a felvonulási, építési/munkaterületen az ideiglenes vízelvezetésről folyamatosan gondoskodni. A megoldásokat a műszaki ellenőrrel folyamatosan egyeztetni kell.
2. A felvonulási terület elkerítéséről, a munkaterület elkorlátozásáról (szalag, mobil korlát, stb.), az előírt figyelmeztető jelzések elhelyezéséről és azok folyamatos fenntartásáról, valamint esetleges jóváhagyatásáról és a kivitelezés ideje alatti őrzéséről az építés alatt a Kiv. feladata gondoskodni.
3. A Kiv. feladata a munkák elvégzését követően a tervekben nem szereplő, de a kivitelezés időtartalma alatt igénybevett területeken is az eredeti állapot szerinti helyreállítás.
4. A kivitelezéshez esetlegesen szükséges szakfelügyeleteket és közmű kitűzéseket, a közműkezelői nyilatkozatokban foglaltaknak megfelelően, a munka megkezdése előtt az érintett közmű üzemeltetőknél meg kell rendelnie a Kiv.-nek.
5. A jogerős építési engedélyben, e-közműnyilatkozatokban, közműegyeztetési jegyzőkönyvekben, egyetértési nyilatkozatokban, tervegyeztetési jegyzőkönyvekben, közműkezelői, üzemeltetői, közútkezelői nyilatkozatokban és egyéb hozzájárulásokban, nyilatkozatokban, dokumentumokban leírtakat szigorúan be kell tartania a Kiv.-nek
6. A burkolatok paramétereit (szín, méret, forma, stb.) azok megrendelése előtt a Megrendelővel egyeztetnie kell a Kiv.-nek, és azt a Megrendelőnek jóvá kell hagyni.
(A kiviteli tervben szereplő burkolatokkal, szegélykövekkel nem csak méretben, minőségben, műszaki paraméterekben, hanem megjelenésben is azonos/hasonló burkolatot lehet megajánlani.)
7. Az üzempróbákat és a 7 napos próbaüzemet - a műszaki átadás-átvételi elj. megkezdése előtt jkv.-ben dokumentálva - a Kiv.-nek kell elvégezni.
9. Az épületszerkezet tűzvédelmi megfelelőségének igazolása: a 275/2013. (VII. 16.) Kormányrendelet szerint tűzvédelmi követelménnyel rendelkező egyedi építési termék szerkezetbe történő beépítéshez a felelős műszaki vezető nyilatkozata önmagában nem elégséges. Az igazoláshoz a felelős műszaki vezetőnek szakértő, szakértői intézet vagy akkreditált vizsgáló laboratórium közreműködését szükséges - dokumentáltan - igénybe vennie.
14.1 A geodéziai kitűzések és bemérések, valamint azok dokumentálása során minden esetben alkalmazni kell a „15/2013. (III. 11.) VM rendelet a térképészetért felelős miniszter felelősségi körébe tartozó állami alapadatok és térképi adatbázisok vonatkoztatási és vetületi rendszeréről, alapadat-tartalmáról, létrehozásának, felújításának, kezelésének és fenntartásának módjáról, és az állami átvétel rendjéről” rendelet, kiemelve a 9-12., 14-17. és 19. pontok előírásait. A kitűzések, bemérések dokumentálása során, a vonatkozó műszaki dokumentáció mellékleteként kell a rendelet előírásait dokumentálni.

Eligibility requirements: Az eljárásban nem lehet ajánlattevő, alvállalkozó és nem vehet részt az alkalmasság igazolásában olyan gazdasági szereplő, aki a Kbt. 62. § (1) - (2) bekezdésben meghatározott kizáró okok hatálya alatt áll. Az ajánlattevő az alkalmasság igazolásában részt vevő alvállalkozó vagy más szervezet vonatkozásában csak az EEKD-t kell előzetesen benyújtani a kizáró okok hiányának igazolására. Azon alvállalkozók tekintetében, amelyek nem vesznek részt alkalmasság igazolásában az ajánlattevő a Kbt. 67. § (4) bekezdése szerinti nyilatkozatot nyújt be. A kizáró okok fenn nem állását igazoló dokumentumokat ajánlatkérő Kbt. 69. § (4) bek. szerinti felhívására kell benyújtani. A felhívott ajánlattevőnek a kizáró okok fenn nem állását a 321/2015. (X.30.) Korm. rendelet (továbbiakban: Kr.) szerint kell igazolnia. A Kbt. 62. § (1) k) pont kb) alpontjára vonatkozóan csatolni kell a 2017. évi LIII. törvény (a továbbiakban: Pmt) 3. § 38. pont a)-b) vagy d) alpontja szerint definiált valamennyi tényleges tulajdonosa nevének és lakóhelyének bemutatását. Ha nincs a Pmt 3. § 38. pont a)-b) vagy d) alpontja szerinti tényleges tulajdonosa, úgy erre vonatkozó nyilatkozatot kell csatolni. (Kr. 8. § i) pont ib) alpont, illetve 10. § g) pont gb) alpont) (EKR Űrlap) A Kbt. 62. § (1) k) pont kc) alpontjára vonatkozóan csatolni kell az ajánlattevő nyilatkozatát arról, hogy van-e olyan jogi személy vagy személyes joga szerint jogképes szervezet, amely az ajánlattevőben közvetetten vagy közvetlenül több, mint 25 %-os tulajdoni résszel vagy szavazati joggal rendelkezik; ha van ilyen szervezet, az ajánlattevő azt nyilatkozatban megnevezi (cégnév, székhely), továbbá nyilatkozik, hogy annak vonatkozásában a Kbt. 62. § (1) bekezdés k) pont kc) alpontjában hivatkozott kizáró feltétel nem áll fenn (Kr. 8. § i) pont ic) alpont, illetve 10. § g) pont gc) alpont); (EKR Űrlap). Az ajánlatkérőnek a Kbt. 74. § (1) bek. b) pontja alapján ki kell zárnia az eljárásból azt az ajánlattevő vagy az alkalmasság igazolásában részt vevő szervezetet, aki részéről a kizáró ok az eljárás során következett be. Az alkalmassági követelményeknek való megfelelés és a kizáró okok fenn nem állása igazolásának körében nem kérhető olyan igazolás benyújtása, amelyet ugyanazon ajánlatkérő részére a korábbi közbeszerzési eljárásban az EKR-ben elektronikus úton már benyújtásra került. Ebben az esetben a felkért gazdasági szereplő, nyilatkozik, hogy mely korábbi eljárásban benyújtott igazolást kéri figyelembe venni. A kizáró okokra vonatkozóan a közbeszerzés megkezdését megelőzően kiállított igazolások is benyújthatóak mindaddig, ameddig az igazolásokban foglalt tény, illetve adat tartalma valós. Az ajánlatkérő - ellenkező bizonyításig - az adat valóságtartalmát az ajánlattevő erre vonatkozó külön nyilatkozata nélkül vélelmezi. (Kr. 1.§ (7) bek) A Kr. 1-8 és 10 § valamint a 13-16. § rend-ei is irányadók. Szakmai tevékenység végzésére vonatkozó alkalmasság előírása [Kbt. 65. § (1) bekezdés c) pont], a kivitelezési munkákat végző gazdasági szereplőkre vonatkozóan: Alkalmatlan az építőipari kivitelezési tevékenységet végző gazdasági szereplő a szerződés teljesítésére, ha nem szerepel az Étv. szerinti, építőipari kivitelezési tevékenységet végzők névjegyzékében. Nem Magyarországon letelepedett gazdasági szereplő esetén alkalmatlan az az építőipari kivitelezési tevékenységet végző gazdasági szereplő a szerződés teljesítésére, ha nem szerepel a letelepedése szerinti ország nyilvántartásában, vagy nem rendelkezik a letelepedése szerinti országban előírt engedéllyel, jogosítvánnyal vagy szervezeti, kamarai tagsággal. Szakmai tevékenység végzésére vonatkozó alkalmasság igazolása: A 321/2015. (X. 30.) Korm.rend alapján az ajánlattevőnek ajánlatának benyújtásakor az egységes európai közbeszerzési dokumentum benyújtásával kell előzetesen igazolnia, hogy megfelel a meghatározott alkalmassági követelményeknek. (Az ajánlatkérő elfogadja a IV. rész alfa szakaszának kitöltését.) A Kbt. 65. § (1) bekezdésének c) pontja és a 321/2015. (X. 30.) Korm. rendelet 26. § (1) bekezdésének a) pontja alapján a magyarországi letelepedésű az építőipari kivitelezési tevékenységet végző gazdasági szereplőknek szerepelniük kell az épített környezet alakításáról és védelméről szóló 1997. évi LXXVIII. törvény (Étv.) szerinti, építőipari kivitelezési tevékenységet végzők névjegyzékében. Az Étv. szerinti építőipari kivitelezési tevékenységet végzők névjegyzékében való szereplés tényét az ajánlatkérő ellenőrzi az ingyenesen, elektronikusan elérhető adatbázisból. A nem Magyarországon letelepedett gazdasági szereplő esetén a 2014/24/EU irányelv XI. mellékletében felsorolt nyilvántartások szerinti igazolást (kivonatot) vagy egyéb igazolást, vagy nyilatkozatot kell igazolásként benyújtani az ajánlatkérő Kbt. 69. § (4) bekezdése szerinti felhívására. A Kbt. 65.§ (1) bekezdés c) pontja szerinti követelmény igazolására akkor vehető igénybe más szervezet kapacitása, ha az adott szervezet valósítja meg azt a feladatot, amelyre vonatkozóan a nyilvántartásban szereplés, szervezeti tagság vagy engedéllyel rendelkezés kötelezettsége fennáll. A kapacitásait rendelkezésre bocsátó szervezetnek csatolni kell az ajánlatban a kapacitásait rendelkezésre bocsátó szervezet olyan - szerződésben, előszerződésben vagy más formában vállalt - kötelezettségvállalását tartalmazó okiratot, amely alátámasztja, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt.